# Hentai

Heteroseksualaus hentai lytinio akto iliustracija be cenzūros.
**Hentai** – animė ir mangos pornografija. Terminas *hentai* (jap. 変態) yra skolinys iš japonų kalbos, kilęs iš trumpinio *hentai seijoku* (jap. 変態性欲 – „seksualinis iškrypimas“) ir įprastai yra naudojamas nenumaldomiems seksualiniems troškimams ar lytiniam aktui apibūdinti. Be animė ar mangos, hentai figūruoja ir kitose kūrybinės industrijos srityse, įskaitant meno kūrinius ar kompiuterinius žaidimus, neretai vadinamus *eroge*.

Hentai atsiradimą lėmė japonų kultūrinis bei istorinis požiūris į seksualumą. Tokia kūryba dažnai yra publikuojama savarankiškai ir sudaro didžiąją dalį fandomo, japoniškai vadinamo *doužin* (jap. 同人), darbų rinkos. Egzistuoja daugelis su hentai susijusių novelių bei požanrių, įvairiai pateikiančių sueitį ir personažų tarpusavio santykius.

## Etimologija

1928 m. sausio mėn. publikuota iliustracija, vaizduojanti dviejų homoseksualių vyrų santykius.
Termino *hentai* istorija turi mokslinį bei psichologinį pradą. Įpusėjus Meidži laikotarpiui, šis terminas pasirodė publikacijose, apibūdinančiose neįprastus ar nenormalius bruožus, įskaitant paranormalius gebėjimus ir psichologinius sutrikimus. Vokiečių seksologo Rihardo fon Krafto-Ėbingo (*Richard von Krafft-Ebing*) teksto „Psychopathia Sexualis“ vertime *hentai seijoku* įvardintas, kaip „iškrypęs ar nenormalus seksualinis potraukis“, nors šis už psichologijos mokslo ribų buvo išpopuliarintas dar 1909 m., kuomet japonų rašytojas Mori Ogai publikavo romaną „Vita Sexualis“. Dėl nuolatinio domėjimosi *hentai seijoku* atsirado daugybė žurnalų ir publikacijų, dalinančių seksualinius patarimus, kurių dėka žodis *hentai* visuomenėje pamažu įgijo neigiamą konotaciją. Japonijoje bet koks iškrypęs ar nemoralus poelgis gali būti laikomas *hentai*, pavyzdžiui *šinju* (savižudybė dėl nelaimingos meilės). Visgi *hentai* samprata Japonijoje itin išpopuliarėjo su Nakamura Kokijo žurnalu „Nenormali psichologija“, dėl kurio vėliau atsirado kitų populiarių žurnalų, tokių kaip „Seksualumas ir žmogaus prigimtis“, „Sekso tyrimai“ bei „Seksas“.

## Klasifikacija

| Pavadinimas japonų kalba | Apibūdinimas |
| --- | --- |
| Perraša | Originalas |
| *Jaoi Boizura* | やおい
ボーイズ ラ | Vyrų ar vaikinų homoseksualūs santykiai. |
| *Juri* | 百合 | Moterų ar merginų homoseksualūs santykiai. |
| *Rorikon* | ロリコン | Lytiškai subrendusių ar nesubrendusių nepilnamečių mergaičių heteroseksualūs ar homoseksualūs santykiai. |
| *Šiotakon* | ショタコン | Lytiškai subrendusių ar nesubrendusių nepilnamečių berniukų heteroseksualūs ar homoseksualūs santykiai. |
| *Bakuniju* | 爆乳 | Moterys su didelėmis krūtimis. Tiesioginė žanro pavadinimo reikšmė – „sprogstančios krūtys“. *Bakuniju* yra laikomas hentai žanro požanriui. |
| *Nekomimi* | 猫耳 | Moterys, pasižyminčios katėms būdingais bruožais, tokiais, kaip ausys, uodega arba ūsai. |
| *Futanari* | ふたなり | Moterys, pasižyminčios faliniais lytiniais organais – peniu su kapšeliu, vien varpa ar padidėjusia varpute – galimai, tuo pačiu ir vulva arba gimda. |
| *Kinšinsokan* | 近親相姦 | Kraujomaiša – lytiniai santykiai su šeimos nariais ar giminaičiais. |
| *Netorare* | 寝取られ | Neištikimybė sutuoktiniui ar gyvenimo partneriui. Tiesioginė žanro pavadinimo reikšmė – „būti atimtam miegant drauge“. |
| *Omoraši* | おもらし / お漏らし | Urofilijos forma. |
| *Šiokušiuzeme* | 触手責め | Išgalvoti gyviai ar pabaisos su čiuptuvais, prievartaujančios arba lytiškai santykiaujančios su moterimis, o kartais ir vyrais. |
| *Džioso-zeme* | 女装攻め | Translytės moterys ar transseksualės, dominuojančios lytiniame akte bei kontroliuojančios savo partnerį. |

## Išnašos